गायत्री शक्तिपीठ पर हुआ दीपदान
राजगढ़ | मंत्रोंकी शक्ति से समाज में वैचारिक प्रदूषण वातावरण में फैली अनास्था की समाप्ति संभव है। ये उद्गार यज्ञाचार्य गोपाल स्वामी ने गायत्री शक्ति पीठ पर आयोजित गायत्री यज्ञ पुराण कथा के चौथे दिन कही। इससे पूर्व सुबह 8 बजे वैदिक मंत्रोचारण के साथ महायज्ञ प्रारंभ हुआ। गायत्री परिवार से जुड़े कैलाश झालाणी ने बताया कि प्रतिदिन यज्ञ के समय पुंसवन, नामकरण, अन्नप्रशान आदि संस्कार निशुल्क कराए जा रहे है। उन्होंने बताया कि मंगलवार को पावन प्रज्ञा कथा एवं 51 कुंडीय गायत्री यज्ञ की पूर्णाहुति होगी। इसी दिन गायत्री महायज्ञ की दीक्षा यज्ञोपवीत संस्कार कराए जाएंगे। यज्ञ के चौथे दिन शाम छ: बजे दीप महायज्ञ का आयोजन किया गया, जिसमें सभी गायत्री परिजनों ने दीप जलाकर महायज्ञ में योगदान किया।
mai_Deva hin_Deva